รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะทำงานดำเนินงานโครงการอันเนื่องมาจากพระราชดำริ พิจารณาการจัดทำระบบฐานข้อมูล
วันพฤหัสบดีที่ 3 มีนาคม 2565
กระทรวงเกษตรฯ จัดประชุมคณะทํางานดําเนินงานโครงการอันเนื่องมาจากพระราชดําริ พิจารณาการจัดทําระบบฐานข้อมูล
กระทรวงเกษตรฯ จัดประชุมคณะทํางานดําเนินงานโครงการอันเนื่องมาจากพระราชดําริ พิจารณาการจัดทําระบบฐานข้อมูล การกําหนดตัวชี้วัด การจัดทําห่วงโซ่คุณค่า การบูรณาการติดตามความก้าวหน้าและการประเมินผล และการจัดทําคําของบประมาณ พร้อมเตรียมการรายงานความก้าวหน้าโครงการ
นายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ เป็นประธานการประชุมคณะทํางานดําเนินงานโครงการอันเนื่องมาจากพระราชดําริ กระทรวงเกษตรและสหกรณ์ ครั้งที่ 1/2565 ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting) โดยที่ประชุมมีมติเห็นชอบแนวทางการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ ปีงบประมาณ พ.ศ. 2565 – 2570 ตามแนวทางการพัฒนาและการขับเคลื่อนโครงการอันเนื่องมาจากพระราชดําริของกระทรวงเกษตรและสหกรณ์ โดยให้ยึดตามกรอบ/แนวทางของสํานักงาน กปร. และการกําหนดกลไก/แต่งตั้งคณะทํางานดําเนินงานโครงการอันเนื่องมาจากพระราชดําริ กระทรวงเกษตรและสหกรณ์ เพื่อพิจารณา/กลั่นกรอง และจัดทํารายละเอียดการดําเนินงานในกิจกรรมต่าง ๆ จํานวน 5 เรื่อง ได้แก่
1) การจัดทําระบบฐานข้อมูล (Data Center) โครงการอันเนื่องมาจากพระราชดําริ โดยมอบหมายให้หน่วยงานในสังกัดทบทวน/ปรับปรุงฐานข้อมูลโครงการอันเนื่องมาจากพระราชดําริให้มีความครบถ้วน ถูกต้อง และรายงานผลการดําเนินงานโครงการอันเนื่องมาจากพระราชดําริของหน่วยงานผ่านระบบฐานข้อมูลของกระทรวงเกษตรและสหกรณ์ เพื่อเป็นข้อมูลประกอบการติดตามงาน การตัดสินใจและสั่งการเชิงนโยบายให้กับผู้บริหารกระทรวงเกษตรสหกรณ์ต่อไป
2) การกําหนดตัวชี้วัดโครงการอันเนื่องมาจากพระราชดําริ ตามด้านการพัฒนา 4 ด้าน ทั้งด้านการพัฒนาทรัพยากรการผลิต ด้านการบริหารจัดการทรัพยากรเพื่อการผลิต ด้านการส่งเสริมและพัฒนาเกษตรกรและระบบสหกรณ์ ด้านการพัฒนาที่ยั่งยืน และการกําหนด Joint KPI จํานวน 1 ตัวชี้วัด
3) การจัดทําห่วงโซ่คุณค่า (Value Chain) โครงการอันเนื่องมาจากพระราชดําริ ตั้งแต่ต้นทาง กลางทาง และปลายทาง ซึ่งจะต้องบูรณาการขับเคลื่อนการดําเนินงานโครงการอันเนื่องมาจากพระราชดําริด้านการเกษตรในภาพรวมของกระทรวงเกษตรและสหกรณ์ โดยกองประสานงานโครงการพระราชดําริ สํานักงานปลัดกระทรวงเกษตรและสหกรณ์
4) การบูรณาการติดตามความก้าวหน้า และการประเมินผลโครงการอันเนื่องมาจากพระราชดําริ และโครงการสําคัญ โดยให้ความเห็นชอบแผนบูรณาการลงพื้นที่ติดตามความคืบหน้าการดําเนินงานโครงการอันเนื่องมาจากพระราชดําริที่สําคัญ ปีงบประมาณ พ.ศ. 2565 ร่วมกับสํานักงานเศรษฐกิจการเกษตร และหน่วยงานในสังกัดกระทรวงเกษตรและสหกรณ์ที่เกี่ยวข้อง รวมถึงให้ความเห็นชอบในหลักการแนวทาง/หลักการกําหนด/คัดเลือกโครงการอันเนื่องมาจากพระราชดําริที่สําคัญของกระทรวงเกษตรและสหกรณ์ที่ต้องมีการกํากับและติดตามความคืบหน้าอย่างใกล้ชิด รวมทั้งประเมินผลความสําเร็จของโครงการ ประจําปีงบประมาณ โดยให้ถือปฏิบัติไปในแนวทางเดียวกัน ตั้งแต่ปีงบประมาณ พ.ศ. 2566 เป็นต้นไป
และ 5) การจัดทําคําของบประมาณโครงการอันเนื่องมาจากพระราชดําริ โดยมุ่งเน้น “การบูรณาการในเชิงพื้นที่ และเกษตรกรเป้าหมายโครงการ”
นอกจากนี้ ที่ประชุมยังได้รับทราบผลการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ โดยฝ่ายเลขาฯ ได้จัดประชุมหารือสรุปความก้าวหน้า/ผลการดําเนินงาน และปัญหา/อุปสรรค ให้ปลัดกระทรวงเกษตรและสหกรณ์ทราบแล้ว เมื่อวันที่ 23 กุมภาพันธ์ 2565 ที่ผ่านมา เพื่อเตรียมหารือร่วมกับสํานักพระราชวังถึงกรอบ/แนวทางการขับเคลื่อนการดําเนินงานโครงการพัฒนาตามพระราชดําริ 7 โครงการ ได้แก่ 1) ศูนย์บริการและพัฒนาลุ่มน้ําปายตามพระราชดําริ จ.แม่ฮ่องสอน 2) ศูนย์บริการและพัฒนาที่สูงปางตองตามพระราชดําริ จ.แม่ฮ่องสอน 3) โครงการพัฒนาตามพระราชดําริ อ.สันป่าตอง จ.เชียงใหม่ 4) ศูนย์พัฒนาไม้ผลตามพระราชดําริ จ.จันทบุรี 5) ศูนย์บริการการพัฒนาปลวกแดงตามพระราชดําริ จ.ระยอง 6) โครงการพัฒนาพื้นที่ราบเชิงเขาตามพระราชดําริ จ.สระแก้ว – ปราจีนบุรี และ 7) โครงการพัฒนาปศุสัตว์ตามพระราชดําริ จ.เลย ทั้งนี้ ฝ่ายเลขาฯ ได้จัดทําร่างคําสั่งแต่งตั้งคณะอนุกรรมการขับเคลื่อนโครงการพัฒนาตามพระราชดําริ 7 โครงการ (ปรับปรุงองค์ประกอบคณะที่ปรึกษา และคณะอนุกรรมการ) เรียบร้อยแล้ว